CELEX: 62020CN0486
Language: da
Date: 2020-10-01 00:00:00
Title: Sag C-486/20: Anmodning om præjudiciel afgørelse indgivet af Ustavno sodišče Republike Slovenije (Slovenien) den 1. oktober 2020 — Varuh človekovih pravic Republike Slovenije mod Državni zbor Republike Slovenije og Vlada Republike Slovenije

30.11.2020   
            
            
               DA
            
            
               Den Europæiske Unions Tidende
            
            
               C 414/24
            
         
      Anmodning om præjudiciel afgørelse indgivet af Ustavno sodišče Republike Slovenije (Slovenien) den 1. oktober 2020 — Varuh človekovih pravic Republike Slovenije mod Državni zbor Republike Slovenije og Vlada Republike Slovenije
      (Sag C-486/20)
      (2020/C 414/35)
      Processprog: slovensk
      
         Den forelæggende ret
      
      Ustavno sodišče Republike Slovenije
      
         Parter i hovedsagen
      
      
         Anmodende: Varuh človekovih pravic Republike Slovenije
      
         Procesdeltagere: Državni zbor Republike Slovenije og Vlada Republike Slovenije
      
         Præjudicielle spørgsmål
      
      
                  1)
               
               
                  Er punkt 8 i bilag I til direktiv (EU) 2016/681 (1) foreneligt med artikel 7, 8 og 52, stk. 1, i Den Europæiske Unions charter om grundlæggende rettigheder henset til, at det ikke klart fremgår, om punktet alene omfatter oplysningen om, at den pågældende person har status som hyppig rejsende, eller også andre oplysninger om flyrejser og reservationer inden for bonusprogrammet, hvilket kan indebære, at bestemmelser, som gør indgreb i retten til privatlivets fred og retten til beskyttelse af personoplysninger, ikke opfylder kravene om klarhed og præcision?
               
            
                  2)
               
               
                  Er punkt 12 i bilag I til direktiv (EU) 2016/681 foreneligt med artikel 7, 8 og 52, stk. 1, i Den Europæiske Unions charter om grundlæggende rettigheder henset til, at de anmodede oplysninger ikke er angivet på detaljeret vis, samtidigt med at ovennævnte punkt i bilag I ikke fastsætter afgrænsninger med hensyn til arten og omfanget af oplysningerne, hvilket kan indebære, at bestemmelser, som gør indgreb i retten til privatlivets fred og retten til beskyttelse af personoplysninger, ikke opfylder kravene om klarhed og præcision?
               
            
         (1)  Europa-Parlamentets og Rådets direktiv (EU) 2016/681 af 27.4.2016 om anvendelse af passagerlisteoplysninger (PNR-oplysninger) til at forebygge, opdage, efterforske og retsforfølge terrorhandlinger og grov kriminalitet (EUT 2016, L 119, s. 132)